Årets iPhone-topmodel får markant bedre kamera

Analytikeren og Apple-rygtesmeden Ming-Chi Kuo har endnu en gang kigget i spåkuglen – og denne gang hævder han, at der kommer til at ske ting og sager med kameradelen i den kommende iPhone-topmodel – den, der sandsynligvis kommer til at hedde iPhone 12 Pro Max.

Ikke alene bliver selve sensoren bedre, hævder han, men billedstabiliseringen får også en tur gennem opgraderingsmaskinen. Den nuværende optiske billedstabilisering bliver udskiftet med en teknologi, der kaldes sensor-shift stabilization og skulle give mærkbart bedre billeder – i særdeleshed når der skydes i dårlig belysning.

Sensor-shift stabilisering understøtter, hvad der ofte omtales om korrektion på fem akser, nemlig:

Op

Ned

Venstre

Højre

Rotation

Kuo hævder at kameraet får et nyt vidvinkellinse-modul, kendt som P7. Dette modul vil have en større sensor, nemlig 1/1,9” i forhold til 1/3,6” sensoren fra iPhone 11 Pro. Den større sensor betyder typisk, at der kommer mindre støj i billederne.

Årets iPhone-modeller forventes at blive præsenteret til september. I første omgang er det altså udelukkende den nye iPhone-topmodel der vil få den nye sensor / sensor-shift stabilisering, men Kuo mener at vide at teknologien til næste år vil dryppe ned på de mindre modeller. Han mener også, at telefoto-linsen bliver den næste, der vil blive udrustet med sensor-shift stabilisering.

Årets iPhone-topmodel får markant bedre kamera